CELEX: 62011TN0364
Language: et
Date: 2011-07-12 00:00:00
Title: Kohtuasi T-364/11: 12. juulil 2011 esitatud hagi — Arla Foods versus Siseturu Ühtlustamise Amet — Artax (Lactofree)

24.9.2011   
            
            
               ET
            
            
               Euroopa Liidu Teataja
            
            
               C 282/26
            
         12. juulil 2011 esitatud hagi — Arla Foods versus Siseturu Ühtlustamise Amet — Artax (Lactofree)
   (Kohtuasi T-364/11)
   2011/C 282/55
   Hagiavalduse keel: inglise
   
      Pooled
   
   
      Hageja: Arla Foods AMBA (Viby J, Taani) (esindaja: J. Hansen)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Artax Beteiligungs- und Vermögensverwaltungs AG (Linz, Austria)
   
      Nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 18. aprilli 2011. aasta otsus asjas R 1357/2009-2 ning tunnistada kehtetuks ühenduse registreeritud kaubamärk nr 4647533 kaupadele klassides 5, 29, 30 ja 32 vastavalt tühistamisosakonna 11. septembri 2009. aasta otsusele; ja
            
         
               —
            
            
               mõista kehtetuks tunnistamise menetluse, apellatsioonimenetluse ning Üldkohtu menetluse kulud välja kostjalt ja teiselt menetluspoolelt apellatsioonikojas.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: kujutismärk Lactofree kaupadele klassides 5, 29, 30 ja 32 — ühenduse kaubamärgi taotlus nr 4647533
   
      Ühenduse kaubamärgi omanik: teine menetluspool apellatsioonikojas
   
      Ühenduse kaubamärgi kehtetuks tunnistamist taotlev pool: hageja
   
      Kehtetuks tunnistamise taotluse põhjendus: kehtetuks tunnistamist taotlev pool põhistab nõukogu määruse (EÜ) nr 207/2009 artikli 53 lõike 1 punkti a ja artikli 8 lõike 1 punkti b kohase taotluse (värvilise) kujutismärgi lactofree varasema ühenduse registreeringuga nr 4532751 kaupadele klassis 29
   
      Tühistamisosakonna otsus: tunnistada kaubamärk kehtetuks osa kaupade suhtes
   
      Apellatsioonikoja otsus: tühistada tühistamisosakonna otsus ja jätta kehtetuks tunnistamise taotlus rahuldamata
   
      Väited: Nõukogu määruse nr 207/2009 artikli 53 lõike 1 punkti a ja artikli 8 lõike 1 punkti b rikkumine, kuna apellatsioonikoda tegi tähiste võrdlemisel hindamisvea ja seega eksis selle üldisel hindamisel, kas on tõenäoline, et kujutismärgid lactofree ja Lactofree aetakse segi.